č. LEK004304/2025-101426

Košice 14. 05. 2025

**VÝBEROVÉ KONANIE**

###### Univerzita Pavla Jozefa Šafárika v Košiciach, so sídlom Šrobárova 2, 041 80 Košice, zastúpená dekanom Lekárskej fakulty, so sídlom Trieda SNP č. 1, 040 11 Košice, vypisuje v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov výberové konanie na obsadenie:

* **funkčného miesta docenta v študijnom odbore verejné zdravotníctvo na Ústave psychológie zdravia a metodológie výskumu UPJŠ LF**

Kvalifikačné predpoklady a iné kritériá a požiadavky:

* splnenie Všeobecných kritérií na obsadzovanie funkčných miest profesorov a docentov na UPJŠ LF[[1]](#footnote-1)
* splnenie Konkrétnych podmienok na obsadzovanie funkčných miest docentov v študijných odboroch všeobecné lekárstvo, zubné lekárstvo, farmakológia a verejné zdravotníctvo na UPJŠ LF[[2]](#footnote-2)

Zoznam požadovaných dokladov a príloh k výberovému konaniu:

* písomná žiadosť o účasť na výberovom konaní
* štruktúrovaný profesijný životopis[[3]](#footnote-3) – Príloha č. 1
* úradne overené doklady o vzdelaní, o získaní vedecko-pedagogických titulov, akademických titulov a dosiahnutí vedeckých hodností (okrem uchádzačov, ktorí pôsobia na tunajšej fakulte a tieto doklady sú už súčasťou osobného spisu uchádzača),
* potvrdenie vysokej školy o vykonávaní pedagogickej činnosti (okrem uchádzačov, ktorí pôsobia na tunajšej fakulte),
* vyplnený *Prehľad plnenia kritérií na obsadenie funkčného miesta docenta* (viď. nižšie Príloha č. 2) spolu s dokladmi preukazujúcimi ich plnenie,
* čestné vyhlásenie, že uchádzač v čase nástupu nevykonáva prácu pre inú vysokú školu v pozícii rektora, prorektora, dekana, prodekana, vedúceho zamestnanca, resp. obdobnú prácu pre vysokú školu v zahraničí, ako aj že nie je osobou zodpovednou za študijný program na inej vysokej škole
* aktívny ID ORCID
* pre uchádzačov z UPJŠ aktualizovaná VUPCH (vedecko/umelecko-pedagogická charakteristika osoby).

Žiadosť uchádzača o účasť na výberovom konaní musí obsahovať:

* generálie uchádzača
* označenie funkcie, o ktorú sa uchádzač vo výberovom konaní uchádza
* zoznam predložených dokladov a príloh k žiadosti, ktoré osvedčujú kvalifikačné predpoklady uchádzača, osobitné kvalifikačné predpoklady a iné kritériá a požiadavky vyhlasovateľa

Predpokladaný deň nástupu do práce: 01. 07. 2025

Ponúkaná mzda: v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Žiadosť o účasť na výberovom konaní s požadovanými dokladmi zasielajte na adresu:

Univerzita Pavla Jozefa Šafárika v Košiciach

Lekárska fakulta

Personálno-právne oddelenie

Trieda SNP č. 1

040 11 Košice

Posledný termín akceptácie žiadosti o účasť na výberovom konaní: 04. 06. 2025

Rozhodujúci je dátum podania na poštovej pečiatke resp. dátum osobného doručenia žiadosti. Na žiadosti podané po stanovenom termíne sa neprihliada.

prof. MUDr. Peter Jarčuška, PhD.

dekan fakulty

****

Príloha č. 1

**Profesijný životopis**

|  |  |
| --- | --- |
| Meno a priezvisko, rodné priezvisko, akademický titul, vedecko-pedagogický titul alebo umelecko-pedagogický titul a vedecká hodnosť |  |
| Rok narodenia |  |
| Vysokoškolské vzdelanie a ďalší akademický rast |  |
| Ďalšie vzdelávanie |  |
| Priebeh zamestnaní |  |
| Priebeh pedagogickej činnosti (pracovisko/predmety) |  |
| Odborné alebo umelecké zameranie |  |
| Publikačná činnosť vrátane rozsahu (autorské hárky) a kategórie podľa vyhlášky MŠVVaŠ SR č. 397/2020 Z. z.  1. monografia  2. učebnica  3. skriptá |  |
| Ohlasy na vedeckú/umeleckú prácu |  |
| Počet doktorandov:  školených  ukončených  (neplatí pre habilitačné konanie) |  |
| E-mailová adresa |  |

V Košiciach dátum MUDr. Meno Priezvisko, PhD.



Príloha č. 2:

Prehľad plnenia kritérií na obsadenie funkčného miesta docenta v študijnom odbore verejné zdravotníctvo

|  |  |  |
| --- | --- | --- |
|  | **Požadované** § | **Plnenie uchádzačom** |
| **1. Pedagogická činnosť** |  |  |
| 1. Minimálny počet rokov vykonávania pedagogickej činnosti od získania titulu PhD. | **3** |  |
| 1. Celkový počet pedagogických aktivít | **5** 3 |  |
| 1. Počet úspešne ukončených záverečných (diplomových) prác | – |  |
| 1. Celkový počet výstupov pedagogickej činnosti | **1 (3 AH)** alebo **1 (15 min.)** 2 |  |
| **2. Tvorivá činnosť** |  |  |
| 1. Celkový počet výstupov tvorivej činnosti | **20 (6 s IF)** 4 **+ 20** 5 |  |
| 1. Miera autorského vkladu | **10 (3 s IF)** 6 |  |
| 1. Kvalitatívny ukazovateľ výstupov tvorivej činnosti | **IF = 4,5** 7 |  |
| 1. Ohlasy uvedené v citačných databázach WoS alebo SCOPUS | **25** 8 |  |
| 1. Ohlasy v zahraničných publikáciách (aj mimo databáz WoS, SCOPUS) | – |  |

V Košiciach dátum MUDr. Meno Priezvisko, PhD.

§ Podľa Prílohy č. 1 Rozhodnutia rektora č. 2/2021, ktorým sa určujú kritériá na získanie vedecko-pedagogických titulov docent a profesor na Univerzite Pavla Jozefa Šafárika v Košiciach.

**1. Pedagogická činnosť**

1. a) priama výučba v rozsahu 504 hodín (prednášky, semináre, praktické alebo klinické cvičenia);
2. b) 1 vysokoškolská učebnica/kapitola vo vysokoškolskej učebnici, skriptá/kapitola v skriptách (úhrnne minimálne 3 AH) alebo výučbový film v dĺžke trvania minimálne 15 minút;
3. c) 5 pedagogických výstupov alebo aktivít z nasledujúcej ponuky: absolvovanie ERASMUS – výučba v zahraničí; zavedenie novej jednotky študijného programu; školiteľ jednej bakalárskej, magisterskej alebo diplomovej práce, školiteľ-špecialista dizertačnej práce; oponentský posudok pre jednu bakalársku, magisterskú alebo diplomovú prácu; oponentský posudok pre jednu prácu k dizertačnej skúške; vypracovanie série diapozitívov (minimálne 40 diapozitívov) uvedených v portáli Mefanet; vypracovanie jednej výučbovej kazuistiky uvedenej na portáli UPJŠ LF; organizácia pedagogického workshopu alebo seminára mimo výučbového procesu na UPJŠ LF; vedenie krúžku ŠVOČ alebo SOČ s vystúpením na vedeckej konferencii; členstvo v komisii pre štátnu skúšku za školský rok; prednáška v kurze postgraduálneho vzdelávania; členstvo v lektorskom zbore pre špecializačnú/certifikačnú skúšku; vypracovanie jednej pracovnej pomôcky pre simulátorové pracovisko LF; získanie jedného ocenenia za pedagogickú činnosť.

**2. Tvorivá činnosť**

1. a) 20 pôvodných vedeckých prác, z ktorých 6 je uverejnených v časopisoch s prideleným impakt faktorom; z celkového počtu vedeckých prác maximálne 20 % môže byť publikovaných v recenzovaných zborníkoch, ostatné sú publikované v zahraničných alebo domácich vedeckých časopisoch;
2. b) 20 ostatných vedeckých aktivít z nasledujúcej ponuky: monografia/vedecká monografia; jedna kapitola v monografii/vedeckej monografii; jedna prednáška na zahraničnej alebo domácej vedeckej, resp. odbornej konferencii; jeden poster na zahraničnej, resp. domácej odbornej konferencii; jedna účasť v grantovom projekte; jedno členstvo v organizačnom, resp. vedeckom výbore odbornej, resp. vedeckej konferencii (sympózia, monotematického dňa a pod.); členstvo v redakčnej rade domáceho alebo zahraničného časopisu; pozícia lead guest editor/guest editor v jednom čísle zahraničného alebo domáceho časopisu; vypracovanie jedného oponentského posudku vedeckej práce v časopise registrovanom vo Web of Science; členstvo vo výbore, resp. výbore sekcie alebo v dozornej rade zahraničnej alebo domácej odbornej spoločnosti za jeden rok; jeden oponentský posudok pre grantovú agentúru VEGA, KEGA, APVV alebo inú relevantnú zahraničnú alebo domácu grantovú agentúru;
3. c) 10 pôvodných vedeckých prác v pozícii prvého alebo korešpondujúceho autora, z toho 3 práce v pozícii prvého alebo korešpondujúceho autora v časopisoch s prideleným impakt faktorom;
4. d) úhrnný impakt faktor v prácach, kde je žiadateľ o habilitačné konanie prvý alebo korešpondujúci autor, je 4,5;
5. e) 25 ohlasov registrovaných v citačných databázach WoS alebo Scopus.

1. <https://intranet.upjs.sk/op/op.Public.php?documentid=8679> [↑](#footnote-ref-1)
2. <https://www.upjs.sk/app/uploads/sites/9/2023/06/Konkretne-podmienky-docent-FINAL-OPR-ZL-od-01.06.2023.pdf> [↑](#footnote-ref-2)
3. Štruktúrovaný profesijný životopis vybraného uchádzača a neúspešných uchádzačov bude v súlade s § 77 ods. 7 zákona č. 131/2002 Z. z. o vysokých školách a o zmene a doplnení niektorých zákonov zverejnený do 5 pracovných dní odo dňa uskutočnenia výberového konania na webovom sídle fakulty po dobu 90 dní [↑](#footnote-ref-3)